Ο συγκινητικός λόγος για τον οποίο η Kate Middleton και ο πρίγκιπας William απέκτησαν τον σκύλο τους | κοσμικα , royal | womenonly.gr\nΗ αποκάλυψη έγινε από τη δούκισσα του Cambridge κατά τη διάρκεια ενός χριστουγεννιάτικου πάρτι για τις οικογένειες των αξιωματικών της RAF, το οποίο διοργανώθηκε από το βασιλικό ζευγάρι στο παλάτι του Kensington.\nΜιλώντας σε μία από τους καλεσμένους τους, τη Natalie Bressani, η Kate αποκάλυψε ότι υιοθέτησαν το αγγλικό κόκερ σπανιέλ τους, Lupo, για να τους βοηθήσει σε μια δύσκολη στιγμή.\n«Όταν ο William ήταν στα νησιά Φώκλαντ, πήγε για δείπνο με μερικούς καλούς φίλους μας από την Πολεμική Αεροπορία και τους έλεγε πόσο δύσκολο ήταν για την Kate που εκείνος είχε φύγει για έξι εβδομάδες», είπε στο People.\n«Τότε ήταν που πήραν το σπανιέλ για να τη βοηθήσει στο διάστημα που θα περνούσαν χωριστά», είπε η Bressani.\nΗ Kate, εκφώνησε έναν ειλικρινή λόγο στο πλήθος των 250 καλεσμένων και είπε μεταξύ άλλων:\nΩς κάποια της οποίας ο σύζυγος έχει υπηρετήσει, ξέρω πόσο δύσκολο είναι όταν αυτός που αγαπάς αφήνει το σπίτι του για να πάει να κάνει τη δουλειά για την οποία έχει εκπαιδευτεί. Όταν ο William υπηρέτησε στο Φώκλαντ θυμάμαι πώς αισθάνθηκα. Αλλά δεν μπορώ να φανταστώ πώς είναι όταν ο αγαπημένος σας είναι μακριά κατά τη διάρκεια των Χριστουγέννων ή σε αυτές τις ξεχωριστές οικογενειακές στιγμές. Η απουσία των ανθρώπων που αγαπάτε πρέπει να είναι ιδιαίτερα δύσκολη αυτή τη στιγμή του χρόνου.\nΔιάβασε επίσης: Με καμπάνα στην Κύπρο η Kate - "Χριστουγεννιάτικο δέντρο" την αποκάλεσε ο William\nΗ Kate και ο William πήραν τον Lupo στις αρχές του 2012. Eίχε γεννηθεί από την Ella, ένα σκυλί που ανήκε στους γονείς της Kate, Michael και Carole Middleton.\nΟ Lupo, ο βασιλικός σκύλος, εμφανίστηκε σε μία από τις πρώτες επίσημες φωτογραφίες του πρίγκιπα George [φωτό στην αρχή] και συχνά ταξιδεύει με την Kate και τον William στο σπίτι τους στο Νόρφολκ, στο Amber Hall.


Τετάρτη, 5 Φεβρουαρίου 2014 12:03\nΟ φόβος είναι ένα συναίσθημα. Βασικός μηχανισμός επιβίωσης. Συνεπώς εγγενές συναίσθημα.Ίσως κάτι που παραβλέπουμε είναι ότι ο φόβος σε συντριπτικό ποσοστό αφορά σε μελλοντικά γεγονότα, άρα συνδέεται με την προβολή μιας κατάστασης η οποία πιθανόν χειροτερεύει στο μέλλον ή μιας άλλης της οποίας η συνέχιση είναι αφόρητη. Η σχέση μέλλοντος – φόβου δεν είναι τυχαία. Υπό μια έννοια, ο φόβος είναι ένα φίλτρο πάνω στο χρόνο.Ο άνθρωπος φοβάται περισσότερο το θάνατο πάρα τον πόνο και την αρρώστια. Αν το δει κανείς κάπως «λοξά» το ζήτημα αυτό είναι παράλογο. Η ζωή πονά πολύ περισσότερο από τον θάνατο. Θάνατος σημαίνει τέλος του πόνου. Είπαμε, δείτε το «λοξά». Ο φόβος του θανάτου, μιας βεβαιότητας δηλαδή είναι στη βάση του, ένας αδικαιολόγητος φόβος (μιλάμε για καταστάσεις όπου κάποιος βρίσκεται σε μια «φυσική» συνθήκη). Θυμηθείτε τον στίχο του Εμπειρίκου: Έκαμαν οίστρο της ζωής τον φόβο του θανάτου.Κοινότοπο, πλην αληθές. Ο μόνος τρόπος να αντιμετωπίσεις τον φόβο, είναι κατ’ αρχήν να τον αποδεχτείς κι ύστερα είναι να μην κάθεσαι να τον κλωθογυρίζεις στο μυαλό σου. Να βγεις έξω και να πράξεις. Δεν υπάρχουν πράγματα στη ζωή για να φοβάσαι, υπάρχουν μόνον πράγματα για να τα κατανοήσεις. Κατάλαβε, για να μη φοβάσαι. Απόσπασμα από το βιβλίο μου «Χαμαιλέοντες», που μόλις κυκλοφόρησε από τις εκδόσεις Καστανιώτη, όπου ένας κεντρικός ήρωας , διαφημιστής, δίνει μια ομιλία περί φόβου: «Φόβος. Ο φόβος είναι παντού. Ακόμα και σ’ αυτό το δωμάτιο που σας μιλάω τώρα. Ο καθένας μας σ’ αυτή την αίθουσα, αυτή την στιγμή φοβάται κάτι. Μηδέ εμού εξαιρουμένου. Ο φόβος είναι μια έντονη, συναισθηματικά ριζωμένη κατάσταση που συνοδεύει τη συνειδητοποίηση ενός άλλοτε αληθινού, άλλοτε φανταστικού κινδύνου ή μιας απειλής. Ο φόβος είναι η βασική μας αίσθηση. Αλλά και ένα από τα βασικά εργαλεία για τη δουλειά μας. Βρίσκεται στην καρδιά στρατηγικών, αποφάσεων, προσφορών, πρωτοβουλιών και τρόπων επικοινωνίας που μας απασχολούν καθημερινά. Ο φόβος, θα υπερθεμάτιζα, βρίσκεται στην καρδιά της δουλειάς μας. Ίσως και να είναι η ίδια η δουλειά μας. Ο φόβος πάει με το προϊόν. Ο φόβος είναι προϊόν.Ως προϊόν, ο φόβος έχει μια ιδιαιτερότητα: πρέπει να πουλήσει αλλά δεν πρέπει να χρησιμοποιηθεί ανοιχτά. Δεν θα τον επικαλεστείς ολόκληρο. Έτσι κι αλλιώς βέβαια ο φόβος δεν είναι ένας. Υπάρχουν οι Μεγάλοι Φόβοι: οι επιδημίες, οι επικείμενες καταστροφές, οι κρίσεις, αλλά υπάρχουν και οι καθημερινοί φόβοι. Αυτοί είναι και οι πιο ενδιαφέροντες για μας μια και είναι λανθάνοντες. Εκφράζονται υπόγεια. Αόρατοι. Στο κάτω μέρος του παγόβουνου. Δεν είναι τόσο συνειδητοποιημένοι, μπορεί να μοιάζουν κοινότοποι και ανεδαφικοί. Όμως, αυτοί οι μικροί φόβοι είναι που εξηγούν και ερμηνεύουν τις συμπεριφορές μας. Οφείλουμε λοιπόν να τους αναλύουμε, να τους μελετάμε, να τους έχουμε στην ατζέντα.Φυσικά, ο πιο οργανωμένος φόβος στις κοινωνίες μας είναι ο φόβος του θανάτου. Με την εξέλιξη της επιστήμης, ο θάνατος έχει εξοστρακιστεί από τα σπίτια μας κι έχει μεταφερθεί στα νοσοκομεία. Ωστόσο επιστρέφει μαζικά σαν εικόνα από ένα σωρό μίντια. Τον επιστρέφουμε κι εμείς, θέλοντας και μη. Η τάση μας, ως άνθρωποι, είναι αυτό το φόβο να τον σπρώξουμε όσο γίνεται πιο βαθιά, όσο πιο μακριά στο μέλλον. Η αποστολή μας ως διαφημιστές είναι να προωθήσουμε προϊόντα, μεθόδους, εφευρέσεις, ιδέες, που να τον απομακρύνουν από την καθημερινή ζωή μας. Κανείς δεν πουλάει κάτι στον άλλον για να πεθάνει καλύτερα. Κι αν το κάνει, δεν θα το πει ποτέ. Καταλαβαίνετε ότι η λέξη - κλειδί είναι μία: πρόληψη.Ένα πασίγνωστο παράδειγμα. Το φαγητό. Ακόμα και το φαγητό είναι ένας τρόπος με τον όποιο ο θάνατος εισέρχεται στο σώμα . Πόσες καμπάνιες έχουμε για υγιεινή διατροφή; Η διαφήμιση δε μιλάει πια για τη γεύση ενός φαγητού αλλά για τις ευεργετικές επιρροές που δημιουργούν στο σώμα μας τα στοιχεία που περιέχει. Είμαστε ένα διατροφικό εργοστάσιο άμυνας εναντίον του θανάτου. Εναντίον της φθοράς. Προτείνουμε ουσίες, που η κύρια δράση τους είναι να στείλουν αυτό το φόβο όσο το δυνατόν πιο μακριά. Ένας δεύτερος βασικός φόβος, εξίσου κοινότοπος, είναι η μοναξιά. Δεν είναι ασύνδετος με τον προηγούμενο. Η παρατεταμένη εφηβεία, η διάλυση της οικογένειας και η αύξηση του προσδόκιμου επιβίωσης δημιουργούν πρόσθετο χρόνο. Δεν ενέχει μόνο χαρά αυτός ο bonus χρόνος. Ενέχει και φόβο, φόβο να μη μείνεις μόνος, φόβο να μην εγκαταλειφθείς, και εντέλει, φόβο μην πεθάνεις μόνος». Info: Ο Αλέξης Σταμάτης γεννήθηκε στην Αθήνα. Σπούδασε αρχιτεκτονική στο ΕΜΠ και έκανε μεταπτυχιακά αρχιτεκτονικής και κινηματογράφου στο Λονδίνο. Έχει γράψει είκοσι δύο βιβλία (μυθιστορήματα, διηγήματα, βιβλίο για παιδιά, νουβέλες, ποίηση). Το πρώτο του μυθιστόρημα , Ο έβδομος ελέφαντας (1998), εκδόθηκε στη Μεγάλη Βρετανία. Το Μπαρ Φλωμπέρ (2000) εκδόθηκε στη Μεγάλη Βρετανία, τη Γαλλία, την Ιταλία, την Ισπανία, την Πορτογαλία, τη Σερβία και τη Βουλγαρία. Επανεκδόθηκε το 2012 από τις Εκδόσεις Καστανιώτη σε νέα, συμπληρωμένη έκδοση . Η Αμερικάνικη φούγκα (2006) κέρδισε το Διεθνές Βραβείο Λογοτεχνίας του Αμερικανικού Ομοσπονδιακού Ιδρύματος Τεχνών και εκδόθηκε στις ΗΠΑ. Η Μητέρα Στάχτη (2005) εκδόθηκε στα αγγλικά και τα τουρκικά. Το πρώτο του παιδικό μυθιστόρημα, Ο Άλκης και ο λαβύρινθος (2009), κέρδισε το πρώτο βραβείο του Κύκλου του Παιδικού Βιβλίου. Για τη δεύτερη ποιητική συλλογή του, Αρχιτεκτονική εσωτερικών χώρων (2003), του απονεμήθηκε το 1994 από το Δήμο Αθηναίων το Βραβείο Ποίησης στη μνήμη Νικηφόρου Βρεττάκου. Ποιήματά του έχουν μεταφραστεί στη Μεγάλη Βρετανία. Ο μονόλογός του, Τελευταία Μάρθα, παίχτηκε το 2008 στο Θέατρο της Οδού Κεφαλληνίας. Δύο μονόλογοί του με τίτλο Γένεση ανέβηκαν το 2009 στο Θέατρο Χώρα. Το θεατρικό του έργο Δακρυγόνα παρουσιάστηκε το 2010 στο Θέατρο της Οδού Κεφαλληνίας, όπου το 2012 ανέβηκε και το θεατρικό του Σκότωσε ό,τι αγαπάς. Το έργο του, Μεσάνυχτα σ’ έναν τέλειο κόσμο, ανέβηκε στο Θέατρο Τέχνης Κάρολος Κουν το 2013. Έχει αντιπροσωπεύσει πολλές φορές την Ελλάδα σε διεθνή λογοτεχνικά συνέδρια και διδάσκει δημιουργική γραφή στο Κολλέγιο Αθηνών-Ψυχικού και στο Μουσείο Ηρακλειδών.Το νέο βιβλίο του Αλέξη Σταμάτη «Χαμαιλέοντες» κυκλοφορεί από τις Εκδόσεις Καστανιώτη.


O ΔΥΩΝ ΑΝΑΤΕΛΛΩΝ: Η Ανά Δύση\nΗ Ανά Δύση\nΓαλάζιο το πράσινο της θάλασσας.\nΟι πέτρες ανάλαφρες, επιθεωρούν τους βεβαρυμένους ανθρώπους.\nΈντομα πτηνά: Φτερωτές προϋποθέσεις, για μιαν αλλαγή του τοπίου\nεπί το προϊστορικότερον.\n...αν ο Σκύλος έχει τη σοφία του γέρου Υπηρέτη, η Σαύρα κατέχει τα μυστικά των Δεινοσαύρων....\nΤο ψάρι από την άλλη μεριά, ταξιδεύει στη σιωπή αναζητώντας το θύτη του, σε ένα πέλαγος Βλακείας με σημασία ωστόσο στη γενικότερη των πραγμάτων τάξη.\nΦυλάττουν τα σύνορα\nτης Ερωτικής μας Επικράτειας.\nΦρουροί, οπλοφόροι με κόνδυλους πουριτανούς ντυμένοι Παρθένα Λευκά\nμε ύφος τυφλό\n-αν είναι δυνατόν! τον ίσκιο, σ'αυτήν εδώ τη χώρα της Έξαρσης :\nΕδώ! Που ήρθαμε πετώντας\nΑναζητώντας τόση δα χαρά.\nΦεύγουμε τώρα περπατώντας\n...με το κεφάλι μας πλάι στην ουρά.\nΠου πάμε μόνοι αλήθεια σ'αυτήν την ερημιά;\nΜε χίλιες αλυσίδες και με κομμένα αυτιά;\nΗ Ανάδυση του διάφανου υποβρυχίου έλαβε χώρα στη μεριά της Ερήμου.\nΑμμουδιά, άμμος παντού.\nΞαφνικά, μέσα στην Έρημο, κάτι κινήθηκε.\nΤότε ήταν που τα κοράκια, τα Όρνια, σίγησαν,\nοι Σαύρες μαζεύτηκαν δίπλα δίπλα\nκαι τα φίδια, οι όφιδες\nσήκωσαν το λαιμό τους με περιέργεια.\nΚοιτάξαμε τα ρολόγια μας.\nΚοιτάξαμε τον ήλιο.\nΕίχε αλληθωρίσει, ενώ η σελήνη κρύβοταν\nπίσω από τη σκιά του Κάστρου.\nΟι ήχοι των βομβαρδιστικών αεροπλάνων του 40\nπου χρόνια στοίχειωναν την Έρημο\nσταμάτησαν κι αυτοί.\nΟ Σκορπιός θύμωσε.\nΕίχε μια συνείδηση δικαστή και τώρα , ο φόβος,\nαπροειδοποίητα κοίταγε άλλού τη ματιά του.\nΗ άμμος αναδεύτηκε για λίγην ώρα.\nΒγήκε δειλά το περισκόπιο.\nΔιάφανο κι αστραφτερό, θύμιζε μια τελειωμένη αυτοκρατορία των άστρων.\nΨήλωσε κι άλλο και σιγά, όλο το υποβρύχιο φάνηκε.\nΗ άμμος έτρεχε από τα πλευρά του, οι δεξαμενές του αδειάζανε\nένα νερό ασημένιο και παχύ.\nΠολύτιμο στην όψη τουλάχιστον.\nΆνοιξε η μπουκαπόρτα και φάνηκε το πλήρωμα\nπου στάθηκε σε παράταξη τιμής για τον καπετάνιο.\nΤέλος, ήρθε και αυτός.\nΉταν όλοι τους χρόνια πολλά πεθαμένοι.\nΟι στολές τους, κρατούσαν κάτι από το ευγενικό μπλε του ναυτικού\nμα ήταν πια κουρέλια και δύσκολα κάλυπταν τα λευκά κόκαλα.\nΟ καπετάνιος, έσφιγγε στη γελαστή μασέλα ένα τσιμπούκι σβηστό με φύκια στη θεση του καπνού...\nΈτσι, ο ήλιος έσβησε κι έλαμψε μια μοναδική Πανσέληνος πριν την ώρα της.\nΑκούστηκε η σφυρίχτρα.\nΔιάφανο το σκάφος κι ωστόσο τίποτα δεν έβλεπες μέσα.\nΉταν μια σκληρή και αδιαπέραστη διαφάνεια.\nΚρα! Κρα!...έκανε ένα κοράκι, ενώ τα φίδια, οι όφιδες\nτην ίδια σχεδόν στιγμή\nτο μάλωσαν κι αυτό το καημένο δεν ξαναέβγαλε άχνα.\nΕν τω μεταξύ, κατέφθασεν η αντιπροσωπεία των Λεόντων.\nΟ Πρωτολέων, γεμάτος παράσημα γκέτες κι ένα καπέλο που θύμιζε Νέλσωνα, βρυχήθηκε δείχνωντας την παρουσία του.\nΕίπε, και την ίδια στιγμή θυμίαμα, έρημα στασίδια κι ιπτάμενοι ορθόδοξοι τρούλοι.\nΑριστερά του υποβρυχίου, ήρθε και φάνηκε χλωμή η Αρχαιότητα:\nΚολόνες, υφάσματα απαλά, σκάλες και κιούπια σφιχτά στο θυμαρίσιο μέλι.\nΣτα τραπέζια τα μεγάλα, έπιναν κρασί και νερό ο Αλκιβιάδης με τον Ναπολέοντα, ο Μεγαλέξαντρος με το μεγάλο Χαν.\nΣερβίριζε ευγενικά ένας μικρούλης Χίτλερ με ψεύτικο μουστάκι και κοντά πέτσινα παντελόνια.\nΔεξιά του υποβρυχίου,ήρθε και φάνηκε περαστική η Ταξιαρχία Θανάτου των Σκοτσέζων.\nΠίπιζες και ταμπούρλα, και ο γελωτοποιός με το κεφάλι πουλιού και σώμα βατράχου έκανε τούμπες τρεις πριν καταδυθεί στο τσίγγινο ντέφι του.\nΣτο βάθος για δευτερόλεπτα\nαναβόσβησε κι αναβόσβησε σα φάρος του Αιγαίου μια γιγάντια γκιλοτίνα.\nΈτσι, η σφυρίχτρα από το υποβρύχιο σιώπησε χαρίζοντας τον ήχο της\nστο βυθό της ερήμου.\nΓυάλισε αλμυρό το δάκρυ του καπετάνιου.\nΑνεξήγητο δάκρυ, μιας που οι αδένες απουσίαζαν και στο κρανίο δεν υπήρχαν\nπαρά μόνο δύο τρύπες σκοτεινές που εγκυμονούσαν τη Γνώση του Θανάτου.\nΔάκρυσε λοιπόν ο καπετάνιος.\nΤο πλήρωμα έσκυψε το κεφάλι.\nΆρχισαν να κατεβαίνουν από το σκάφος ένας ένας τηρώντας\nτη ναυτική εθιμοτυπία . Τελευταίος, ο καπετάνιος.\nΜπροστά τους, ήρθε και φάνηκε πανύψηλος ένας ιστός.\nΣτην κορφή του, σημαία ολόλευκη και ανεμισμένη.\nΚυκλώθηκε τότε ένα αεράκι ψυχρό κι άρχισαν αμμόκοκκοι να σηκώνονται\nχίλιοι και χίλιοι σ ένα ολοένα και πιο πυκνό σύννεφο.\nΤο πλήρωμα, ο καπετάνιος, χέρι χέρι πιάστηκαν κι έτσι όπως σκοτείνιασε\nο οφθαλμός της σελήνης μπήκαν στη δίνη, μπήκαν χάθηκαν...\nΧάθηκαν, ενώ την ίδια ώρα το υποβρύχιο έλιωνε έχανε το σχήμα\nσε λίγο έμοιαζε βούτηρο εκτεθειμένο για ώρα πολλή στον ήλιο, σε λίγο ήταν μια λίμνη στο ασημί ρευστή παρουσία και να ,που τώρα τίποτα:\nΟύτε ένα τόσο δα σημαδάκι*\nκι έσκυψε ο αέρας και κατέβηκαν οι αμμόκοκκοι\nκαι βρήκαν ξανά τους συτρόφους κόκκους\nκι έγιναν όλα, άμμος ξανά.\nΤα κόκαλα θάφτηκαν βαθιά μέσα στην άμμο, η σελήνη βγήκε από το Κάστρο\nσκληρός σαν την αγάπη και φώτισε το κάθε τι.\nΗ σαύρα, στέγνωσε τη λύπη της στ' αγκάθι\nκι ένιωσε σιγουριά για τη Γνώση που'χε κληρονομήσει.\nΤα κοράκια ,τα Όρνια πέταξαν να πάνε αλλού ναβρουν άλλα, να δουν καινούργια.\nΤα φίδια, οι όφιδες ακτινώθηκαν και γλίστρησαν σ'όλες τις κατευθύνσεις\nΟ Πρωτολέων έβγαλε τη στολή.\nΞάπλωσε με την πλάτη, άνοιξε τα πόδια του και κοιμήθηκε δείχνοντας τ' αχαμνά του στον ήλιο.\nΑυτοί μπήκαν στη σύνταξη ή πέθαναν από πρόωρο γήρας όταν η χώρα μεταβλήθηκε σε Βασίλειο της Υπότασης.\nΈτσι, καλή μου, πετάξαμε τα ρολόγια μας\nπαρότι άρχισαν να δουλεύουν ξανά\nΤικι τακ,Τικι τακ,Τικι τακ,\nτρίζει η άμμος και κυλά.\nΓαλάζιο λοιπόν το πράσινο της θάλασσας.\nΟι πέτρες είναι πάντα ανάλαφρες και επιθεωρούν τους γλυκά βεβαρημένους ανθρώπους.\nΘα έρθει η εποχή που ακόμα και οι σκύλοι θα κατακτήσουν τη Γη της Ειρωνίας.\nΈντομα, πτηνά, φτερωτές προϋποθέσεις για μια αλλάγή της Ιστορίας επί το Προϊστορικότερον.\nπίσω από τα όρη της Σίφνου καθώς θα κάθεσαι στο μαγικό καφενείο του Κάστρου θα με συνατήσεις αγαπημένη, στο βύθισμα των υποβρυχίων του Ωκεανού, στη μετάνοια ανάδυσή τους\nστη μέση της ερήμου των ερήμων.\nΚαθώς οι είρωνες σκύλοι και οι πλαγιές των Κυκλάδων θα αποκτούν\n-επιτέλους- τους Δεινόσαυρους που έχασαν πολεμώντας Εμφύλια:\nΔέντρο με δέντρο\nΠέτρα με πέτρα\nΓαλάζιο με γαλάζιο\nΔάκρυ με δάκρυ, καθώς τα πληρώματα της Αρχαία Πίκρας θα βυθίζονται για πάντα σε άνυδρες περιοχές.\nΈτσι, καθώς λοιπόν και τότε\nΊσως, μπορεί να συνατηθούμε\nκαβάλα σ' ένα σύννεφο\nπετώντας και φορώντας τις νέες μας στολές.\nΒλέπεις, μάτια μου, πέρασαν πολλά χρόνια από Τότε.\nΠολλά χρόνια .\nΓράφτηκε ένα καλοκαίρι στο Κάστρο της Σίφνου.\nΘα μπορούσα να πω ...η Σίφνος του Κάστρου, μιας που για μένα το Κάστρο είναι περίπου το κέντρο του κόσμου. Τόπος μαγικός μοιάζει να έχει προσγειωθεί στο μικρό κυκλαδίτικο νησί ερχόμενο από ένα άλλο δικό του σύμπαν.\nΓράφτηκε κυριολεκτικά στον πυρετό ενός πολύ καυτού ήλιου, σε ένα βράχο κοντά στα Σεράλια και διορθώθηκε και ξαναγράφτηκε πολλές φορές στο καφενείο του Λεμπέση στη μπούκα του Κάστρου. Μετά, κρύφτηκε και ξαναβγήκε στην επιφάνεια πριν από λίγα χρόνια για να υποστεί κάποιες τελικές (;) διορθώσεις πριν πάρει μαζί με τ’ άλλα το δρόμο του τυπογραφείου.\nΣήμερα, προκειμένου να το ανεβάσω εδώ, δεν το έκανα ούτε copy paste ούτε το ξεσήκωσα από κάποια λογοτεχνική σελίδα , όπως ορισμένα από τα προηγούμενα.\nΤο αντέγραψα, το δακτυλογράφησα από την αρχή. Έδωσα έτσι στον εαυτό μου χώρο για να ξαναταξιδέψω –με άλλη ματιά- στις ώρες που το πρωτόγραφα, τότε στο Κάστρο. Μπόρεσα να δω κιόλας με αυτόν τον τρόπο τις διαφορές που έχω τώρα στη διαχείριση κάποιων συμβόλων. Και υπάρχουν. Ωστόσο δεν το «πείραξα» το άφησα όπως ακριβώς είναι στο βιβλίο, ίσως με κάποιες μικροδιαφορές σε κάποια κόμματα, σε κάποιες στίξεις. Το σημείο * παίζει το ρόλο της άνω τελείας. Δυστυχώς δεν υπάρχει στα πληκτρολόγια και έτσι...\nΑνά Δύση και όχι Ανάδυση είναι ο τίτλος.\nΊσως, μια εσωτερική «προφητεία» για τη έννοια "δύων ανατέλλων" που ήρθε πολύ αργότερα, όταν έγραψα το ομώνυμο ποίημα\nΑνήκει στον κύκλο με τίτλο «η Πανσέληνος βροχή» το δεύτερο μέρος του Ο Δύων Ανατέλλων.\nΤο υποβρύχιο, σαν πάτε στο Κάστρο δεν θα το δείτε, παρά μόνο αν σταθείτε μακριά από το Κάστρο, στην πρώτη στροφή που αποκαλύπτει το χωριό στα μάτια σας στο δρόμο από την Απολλωνία.\nΜόνο που πρέπει να είναι νύχτα και να έχει Πανσέληνο. Τότε, έρχεται το υποβρύχιο, ρίχνει τα σχοινιά στο χωριό και το ανά-δύει τραβώντας το στον ουρανό με ρότα για την έρημο.\nPosted by hardrain at 1:27 μ.μ.\n7:55 μ.μ., Μαρτίου 14, 2006\nAυτές οι δύο τρύπες στο κρανίο του καπετάνιου,που εγκυμονούσαν τη γνώση,αναρωτιέμαι αν τη γέννησαν,αρτιμελή ή παραμορφωμένη..\nΚι ο καπετάνιος με το πλήρωμα,χέρι-χέρι..\nΟι παλαιοί νεκροί,που βγήκαν απ'τον κύκλο και αναστήθηκαν,χαμογελώντας,σε μια παράξενη ησυχία..\nΠάντα οι άκαιροι και αυθαίρετοι συνειρμοίμου,συγχωρέστε τους.\n8:32 μ.μ., Μαρτίου 14, 2006\nΓια μία ακόμη φορά, ευχαριστώ...\n9:44 π.μ., Μαρτίου 15, 2006\nΗμίαιμε και Γιώργο ευχαριστώ,είναι μεγάλη χαρά να προτείνεις ταξίδι και να έχεις συνταξιδιώτες...\nΑπουσία, η αλήθεια είναι πως καθώς αντέγραφα το κείμενο τους σκέφθηκα τους συνειρμούς που θα σας δημιουργούσε.\nΔεν είναι ούτε άκαιροι ούτε αυθαίρετοι. Άλλωστε, οι συνειρμοί, είναι πάντα Συν-ειρμοί και κατά κανόνα διατηρούν τη γοητεία της αυθαιρεσίας.\n12:00 μ.μ., Μαρτίου 15, 2006\nΣε τραβάει και δε σ' αφήνει!\nΠολύ ωραία η εικόνα, εξίσου μαγευτική, θυμίζει την Αρχή του Παντός.\nΟμορφα ξεκίνησε η περιήγηση σήμερα!\n12:06 μ.μ., Μαρτίου 15, 2006\nMou leipeis file Giwrgo. Eytyxws pou yparxei ayto to blog na se diabazw. Kathe keimeno kai ena taxidi kai latreyw ta taxidia...\n12:07 μ.μ., Μαρτίου 15, 2006\n@ Ροδιά, χαίρομαι που σε ''πήρε''. Αρχή του Παντός; Ενδιαφέρον, δε μου είχε περάσει ποτέ από το μυαλό σαν αίσθηση-στο συκεκριμένο κείμενο. Ευκαιρία ίσως να ...εικονο-ποιήσεις κάτι;\n@Navage-Χρήστο, να περνάς τακτικά. Το δικό σου το blog to βρόντηξες;\n12:26 μ.μ., Μαρτίου 15, 2006\nΑγαπημένε μου Δύων Ανατέλλων (γιατί δε ξέρω πως κάνει η αιτιατική),\nμόλις διάβασα το σκηνικό τα κατάλαβα όλα. Σίφνος κι ο ήλιος να καίει, να γιατί τα έβλεπες τα υποβρύχια στην έρημο. Προφανώς ήταν τα μπρατσάκια του Γιωργάκη στην παραλία της "Καλής γριάς". Κι ύστερα οι διορθώσεςι σου έχω πει δε μπορούν αν γίνονται με τα τσίπουρα και τα μεζεκλίκια παραμάσχαλα. Αφενός γιατί το τουρσί όπου πέσει αφήνει λεκέ, αφετέρου γιατί με το τσίπουρο διορθώσεις δε γίνονται πως να τι κάνουμε...\nΠιες ένα πικρό καφεδάκι να σε καταλάβω...\nΠαρόλα αυτά το αποτέλεσμα ήταν (παραδόξως) έξοχο!\n12:41 μ.μ., Μαρτίου 15, 2006\nΧαχαχα Λαμπρούκο,ίσως γιατί οι διορθώσεις έγιναν μόνο με καφέδες σε ώρες απογευματινές στον ίσκιο της συκιάς του καφενείου. Ήμουν μόνος μου στο Κάστρο και, δεν πίνω σχεδόν ποτέ μόνος. (σχεδόν είπα, όχι ποτέ)\n1:15 μ.μ., Μαρτίου 15, 2006\n1:47 μ.μ., Μαρτίου 15, 2006\n.... με ύφος τυφλό\n-αν είναι δυνατόν! τον ίσκιο, σ'αυτήν εδώ τη χώρα της Έξαρσης....\nΠερπατώντας στο γιδόστρατο, παραλία-παραλία, θα φτάσεις και στην Πουλάτη.\nΞαπόστασε στην περγουλιά, εκεί στην Κυρα-Παναγιά, θα στείλω κέρασμα τροφαντά σύκα σε ψαθάκι -μέχρι να ετοιμαστεί κανας μεζές για το τσίπουρο.\n3:09 μ.μ., Μαρτίου 15, 2006\nΟνειρεμένο ταξίδι, Γιώργο...\n6:11 μ.μ., Μαρτίου 15, 2006\nΓράψατε το πρωί ότι εν αγνοία μου σας έβαλα στον κόσμο του μπλόγκιν. Διαβάζοντας τα κείμενα στο μπλογκ σας νομίζω ότι η δήλωση αυτή ήταν υπερβολικά ευγενική από μέρους σας.Σας ευχαριστώ πάντως.\nΑν κ ο Άμος Όζ συνεχώς συμβουλεύει τους αναγνώστες να μην προσπαθούν να αντλήσουν πληροφορίες για τους συγγραφείς διαφόρων κειμένω κ κυρίως να μην προσπαθούν να καταλάβουν ποια σημεία στο λόγο τους είναι αυτοβιογραφικά, δεν μπορώ να μην πω ότι νομίζω πως έχουμε γνωριστεί αν κ δεν έχει σημασία κ αν κ είναι (μάλλον) αδύνατο να προσδιορίσετε τη δική μου ταυτότητα απο τα γραπτά μου.\nΜου ζητήσατε ν'απαριθμήσω τις "δια-φωνίες"μας. Μετά από ένα ποίημα,μια τέτοια λίστα θα συνιστούσε παρα-φωνία.\nΑφήστε που στην τελική, μετραει η επίγευση κ δε βρήκα πουθενά να με χαλάει.\n9:24 μ.μ., Μαρτίου 15, 2006\nΕντάξει. Τώρα τα διάβασα όλα κ χαιρομαι υπερβολικά για τη σύμπτωση. :-)\n11:22 μ.μ., Μαρτίου 15, 2006\nΚαι από κάπου μακριά, αχνές φωνές.\nΠοτάμια χρόνου που κυλάνε και νομίζουμε πως δεν αφήνουν ίχνη..αλλά χαράζουν βαθιά.\nΚαι μπροστά από όλα αυτά,\nσιωπή... Οχι χίλιες. Μια σιωπή...\nΗσύχασαν και οι φωνές....\nσταμάτησε και ο ήχος της ανάσας...\n(Μου αρέσει η ντυμένη με ανάσες σιωπή)\nΕκεί που περπατάς μέρα μεσημέρι ξεφυτρώνει σαν μαριονέτα με ελατήριο σε κουτί που άνοιξες το καπάκι του.\nΤα βράδυα την ώρα που κλείνεις τα μάτια σου,στο μεταίχμιο του ύπνου.\nΜέσα στο βουητό της δουλειάς σου.\nΤην ώρα που κοιτάς στα μάτια την αγάπη.\nΣτα διανοητικά σου ταξίδια.\nΜέσα στα παραμύθια σου.\nΑκόμα και στο μαγικό καφενείο του κάστρου. Ακόμα κι εκεί.\n12:00 π.μ., Μαρτίου 16, 2006\n"βγήκε ο ήλιος\nσκληρός σαν την αγάπη και φώτισε το κάθε τι"\n...και πήραν τα όνειρα εκδίκηση...\n2:20 π.μ., Μαρτίου 16, 2006\nΉλιε μου, Ήλιε μου, βασιλιά μου...\n8:02 π.μ., Μαρτίου 16, 2006\nΗ Ανα Δυση δεν είναι ''ωραιο ταξιδι'' και αλλα τετοια ειναι νομίζω μια πολυ εντονη σουρεαλιστικη αφηγηση πανω στην ιστορια οπως και ολα τα κειμενα του ''δυοντως''. Αμα τα δειτε ολα μαζυ δεν ειναι τιποτα αλλο παρα μια εμμονη στην ταυτοτητα και το χρονο. Η αναδυση ειναι χωρισμενη σε 3 μερη- σκηνη, στιγμη , αυλαια, και με προσεκτικη αναγνωση εγω καταλαβα πως ολη η ''δραση'' η τόσο αναλυτικη δεν εχει αλιθηνη διαρκεια μεγαλυτερη απο ενα ανοιγοκλειμα του ματιου.\nΕιναι μια ''παραίσθηση'' πανω στην ιστορια γραμμενη με ψυχροτητα χειρουργειου ακομα και εκει που λεει ''ματια μου καποτε''κλπ κραταει τεραστια αποσταση.\nΕμενα για αυτο μα αρεσει τοσο πολυ και η Ανα δυση.\n8:55 π.μ., Μαρτίου 16, 2006\nNeon Dreamer είπε...\nκαλησπερα!δεν εχω να παραθεσω καμια\nβαθυστοχαστη σκεψη οσον αφορα το κειμενο περα απ το οτι μου αρεσε. αλλα...\nθα ηθελα να σημειωσω πως η αιτιατικη του δυων ανατελλων ειναι δυοντα ανατελλοντα\nοχι τιποτα αλλο τουλαχιστον να μην πανε στραφι οι ωρες που διαβαζα χθες την γ' κλιση ουσιαστικων... :P\n5:51 μ.μ., Μαρτίου 16, 2006\nΜάγεμα η κάθε του λέξη...\n6:17 μ.μ., Μαρτίου 16, 2006\ncounter surveillance .pdf web hosting domain free blackjack games blogspotcom consolidating debt site time share resale resort 20 plush toy manufacturer\n1:58 μ.μ., Ιουλίου 19, 2006


Κορωνοϊός : Κατέρρευσε βρετανική αεροπορική εταιρεία - Greek Daily\nΚορωνοϊός : Κατέρρευσε βρετανική αεροπορική εταιρεία\nΚατέρρευσε η βρετανική αεροπορική εταιρεία Flybe, με βρετανικά ΜΜΕ να μεταδίδουν ότι η αεροπορική εταιρεία μπαίνει σε διαδικασία ειδικής διαχείρισης μετά τα σοβαρά οικονομικά προβλήματα που αντιμετωπίζει το τελευταίο διάστημα.\nΗ εταιρεία ανακοίνωσε πως για την οικονομική της κατάρρευση ευθύνεται κατά κάποιο τρόπο και η παγκόσμια επιδημία κοροναϊού, που το τελευταίο διάστημα έχει προκαλέσει σοβαρές… αναταράξεις στις αερομεταφορές. Η ιστοσελίδα της εταιρείας ζητεί από τους επιβάτες «να μην πάνε στο αεροδρόμιο» εκτός εάν έχουν καταφέρει να βρουν εισιτήρια με άλλη πτήση. Η Flybe, που έχει την έδρα της στο Έξετερ της Βρετανίας και απασχολεί 2.000 εργαζόμενους, γλίτωσε στο παρά… πέντε τη χρεοκοπία τον Ιανουάριο.\nΣε επιστολή του προς τους υπαλλήλους της αεροπορικής εταιρείας, ο διευθύνων σύμβουλος της αεροπορικής, Μάρκ Άντερσον, τόνισε: «Παρά τις προσπάθειές μας, δεν έχουμε πλέον άλλη εναλλακτική. Δεν καταφέραμε να βρούμε μια βιώσιμη λύση που θα μας επιτρέψει να συνεχίσουμε να λειτουργούμε». Εξέφρασε, μάλιστα, τη λύπη του που δεν βρέθηκε η απαιτούμενη χρηματοδότηση.


Αναφυλαξία: Από ΤΙ Κινδυνεύω; Τι ΠΡΕΠΕΙ να Προσέχω; – Ψωμιάδου Μαρία\nHome / blog / Αναφυλαξία: Από ΤΙ Κινδυνεύω; Τι ΠΡΕΠΕΙ να Προσέχω;\nΗ αναφυλαξία είναι μια σπάνια αλλά σοβαρή αλλεργική αντίδραση. Μπορεί να εμφανιστεί ξαφνικά, μπορεί να επιδεινωθεί γρήγορα και να είναι θανατηφόρα.\nΣτις περισσότερες περιπτώσεις, τα άτομα με αλλεργίες αναπτύσσουν ήπια έως μέτρια συμπτώματα, όπως δακρύρροια, ρινική καταρροή ή εξάνθημα. Αλλά μερικές φορές, η έκθεση σε ένα αλλεργιογόνο μπορεί να προκαλέσει μια απειλητική για τη ζωή αλλεργική αντίδραση, γνωστή ως αναφυλαξία. Αυτή η σοβαρή αντίδραση συμβαίνει όταν μια υπερβολική απελευθέρωση χημικών ουσιών θέτει το άτομο σε κατάσταση σοκ. Οι αλλεργίες σε τρόφιμα, τσιμπήματα εντόμων, φάρμακα και λάτεξ συνδέονται συχνότερα με την αναφυλαξία.\nΜια δεύτερη αναφυλακτική αντίδραση, γνωστή ως Διφασική αντίδραση, μπορεί να εμφανιστεί έως και 12 ώρες μετά την αρχική αντίδραση.\nΚαλέστε το 166 για να μεταφερθείτε στο πλησιέστερο Νοσοκομείο με την πρώτη ένδειξη της αναφυλαξίας, ακόμα και αν σας έχει ήδη χορηγηθεί επινεφρίνη, το φάρμακο που χρησιμοποιείται για τη θεραπεία των σοβαρών αλλεργικών αντιδράσεων. Ακριβώς επειδή ένα αλλεργικό άτομο δεν είχε ποτέ μια αναφυλακτική αντίδραση στο παρελθόν σε κάποιο αλλεργιογόνο, δεν σημαίνει ότι δεν θα συμβεί στο μέλλον. Εάν είχατε κάποια αναφυλακτική αντίδραση στο παρελθόν, υπάρχει κίνδυνος μελλοντικών αντιδράσεων.\n⇒ Διαβάστε εδώ: Εγγυμοσύνη και Αλλεργίες: ΤΙ να προσέξω;\nΤα συμπτώματα της αναφυλαξίας εμφανίζονται ξαφνικά και μπορούν να επιδεινωθούν γρήγορα. Τα πρώιμα συμπτώματα μπορούν να είναι ήπια, όπως ρινική καταρροή, δερματικό εξάνθημα ή ένα “περίεργο συναίσθημα”. Αυτά τα συμπτώματα μπορούν γρήγορα να οδηγήσουν σε πιο σοβαρά προβλήματα, όπως :\nΚνίδωση ή οίδημα\nΤα άτομα που έχουν υποστεί σοβαρή αλλεργική αντίδραση κινδυνεύουν με μελλοντικές αντιδράσεις. Ακόμη και αν η πρώτη αντίδραση είναι ήπια, οι μελλοντικές αντιδράσεις μπορεί να είναι πιο σοβαρές. Για αυτό είναι σημαντικό το άτομο που έχει κάνει αναφυλακτική αντίδραση να φέρει μαζί του αυτοενιέμενη αδρεναλίνη, αν είναι σε κίνδυνο, και να καλέσει το 166 σε περίπτωση πολύ σοβαρής αντίδρασης.\nΗ κατανόηση της αναφυλαξίας και ποιοι παράγοντες μπορούν να οδηγήσουν σε αυτή τη σοβαρή αντίδραση θα βοηθήσουν να διαχειριστείτε την κατάσταση.\n⇒ Διαβάστε εδώ: Αντιμετωπίστε και Απαλλαγείτε από τις Αλλεργίες: Πλήρης Οδηγός!\nΕάν έχετε ιστορικό αλλεργιών ή/και άσθματος και στο παρελθόν είχατε κάποια σοβαρή αντίδραση, τότε υπάρχει μεγαλύτερος κίνδυνος αναφυλαξίας.\nΟι Αλλεργιολόγοι έχουν την εκπαίδευση και την εμπειρία για να επανεξετάσουν το ιστορικό των αλλεργικών σας αντιδράσεων, να διεξάγουν διαγνωστικές εξετάσεις (όπως εξετάσεις με δερματικά τεστ, αιματολγικές εξετάσεις και τροφικές προκλήσεις) για να προσδιορίσουν τους παράγοντες που οδηγούν σε αντίδραση, τις επιλογές θεραπείας και να δώσουν οδηγίες αποφυγής. Η επίσκεψη σε έναν Αλλεργιολόγο συνιστάται εάν :\nΔεν είστε βέβαιοι ότι έχετε υποστεί αναφυλακτική αντίδραση\nΤα συμπτώματά σας είναι επαναλαμβανόμενα ή είναι δύσκολο να ελεγχθούν\nΈχετε προβλήματα με τη διαχείρηση της κατάστασή σας\nΑπαιτούνται περισσότερες εξετάσεις για να προσδιορίσετε την αιτία των αντιδράσεων σας\nΗ απευαισθητοποίηση ή η ανοσοθεραπεία μπορεί να είναι χρήσιμη στην περίπτωσή σας\nΧρειάζεται καθημερινή φαρμακευτική αγωγή\nΧρειάζεστε εκπαίδευση σχετικά με την αποφυγή και τη διαχείρηση της αναφυλαξίας\nΆλλες ιατρικές καταστάσεις περιπλέκουν τη θεραπεία σας.\n⇒ Διαβάστε εδώ: 5 Λόγοι για να επισκεφτείτε ΑΜΕΣΑ έναν Αλλεργιολόγο!\nΜία αναφυλακτική αντίδραση πρέπει να αντιμετωπιστεί άμεσα με ένεση επινεφρίνης (αδρεναλίνη).\nΟι δόσεις, που διατίθενται με ιατρική συνταγή, εισρέουν μέσω της αυτοενιέμενης ένεσης που πρέπει να φυλάσσεται μαζί σας ανά πάσα στιγμή. Δύο ενέσεις μπορεί να είναι απαραίτητες για τον έλεγχο των συμπτωμάτων. Ακολουθούν ορισμένες συμβουλές για τη μείωση του κινδύνου της αναφυλαξίας :\nΓνωρίστε τους παράγοντες κινδύνου. Αν είχατε μία αναφυλακτική αντίδραση, είναι πολύ σημαντικό να μάθετε τι προκάλεσε την αντίδραση. Ένας Αλλεργιολόγος μπορεί να εξετάσει το ιατρικό σας ιστορικό, και αν χρειαστεί να διενεργήσει διαγνωστικές εξετάσεις. Οι πιο συνηθησμένοι παράγοντες είναι :\nΤρόφιμα : περιλαμβάνονται οι ξηροί καρποί, τα ψάρια, τα οστρακοειδή, το αγελαδινό γάλα και τα αυγά.\nΛάτεξ : βρίσκονται σε γάντια μιας χρήσης, σύριγγες, κολλητικές ταινίες και καθετήρες. Οι εργαζόμενοι στον τομέα της υγειονομικής περίθαλψης, τα παιδιά με δισδιχή ράχη και ανωμαλίες του ουροποιογεννητικού και τα άτομα που εργάζονται σε χώρους που υπάρχει φυσικό λάτεξ διατρέχουν μεγαλύτερο κίνδυνο εμφάνισης αναφυλαξίας που προκαλείται από λάτεξ.\nΦάρμακα : συμπεριλαμβανομένης της πενικιλίνης, της ασπιρίνης και των μη στεροειδών αντιφλεγμονωδών φαρμάκων όπως η ιβουπροφαίνη και η αναισθησία.\nΤσιμπήματα εντόμων : οι μέλισσες και τα διάφορα είδη σφηκών είναι πιο πιθανό να προκαλέσουν αναφυλαξία.\n⇒ Διαβάστε εδώ: Έχετε Αλλεργία: 5 Απαντήσεις σε Ερωτήσεις που σίγουρα σκεφτήκατε!\nΑποφύγετε τους παράγοντες. Η αποφυγή είναι ο αποτελεσματικότερος τρόπος πρόληψης της αναφυλαξίας. Ένας Αλλεργιολόγος μπορεί να συνεργαστεί μαζί σας για την ανάπτυξη ειδικών μέτρων αποφυγής ειδικά προσαρμοσμένα για την ηλικία, τις δραστηριότητες, το επάγγελμα, το χόμπι, το περιβάλλον στο σπίτι και την πρόσβαση σε ιατρική περίθαλψη. Ακολουθούν μερικές γενικές τεχνικές αποφυγής συνηθισμένων παραγόντων:\nΤροφικές αλλεργίες : Γίνετε ντετέκτιβ και βεβαιωθείτε ότι έχετε εξετάσει όλες τις ετικέτες με τα συστατικά των τροφίμων προσεκτικά για να ανακαλύψετε πιθανά αλλεργιογόνα. Όταν τρώτε έξω, ρωτήστε το εστιατόριο πως παρασκευάζεται το φαγητό και ποια συστατικά χρησιμοποιούνται. Έαν έχετε παιδί με ιστορικό αναφυλαξίας, είναι επιτακτική ανάγκη να βεβαιωθείτε ότι το προσωπικό του σχολείου γνωρίζει για την κατάσταση του παιδιού καθώς και για τον τρόπο αντιμετώπισης σε τυχαία έκθεση, συμπεριλαμβανομένης της χορήγησης αδρεναλίνης.\nΦάρμακα : Βεβαιωθείτε ότι όλοι οι γιατροί σας έχουν επίγνωση των αντιδράσεων που είχατε σε φάρμακα, ώστε να μπορούν να συνταγογραφήσουν ασφαλείς εναλλακτικές λύσεις και να σας προειδοποιήσουν για τα φάρμακα που χρειάζεται να αποφύγετε. Εάν δεν υπάρχουν εναλλακτικά φάρμακα, μπορεί να είστε υποψήφιος για απευαισθητοποίηση, μια θεραπεία που εισάγει σε δόσεις το φάρμακο στο οποίο είστε αλλεργικοί. Ενώ η θεραπεία είναι αποτελεσματική, είναι μόνο προσωρινή και πρέπει να επαναληφθεί εάν το φάρμακο χρειάζεται και πάλι στο μέλλον.\nΤσιμπήματα εντόμων : Για να αποφύγετε τα τσιμπήματα των εντόμων, αποφύγετε να περπατάτε ξυπόλητοι στο γρασίδι, να πίνετε από ανοικτά δοχεία αναψυκτικών, να φοράτε έντονα χρωματιστά ρούχα με μωβ άνθη, γλυκά μυρωδικά αρώματα, μαλλιά και λοσιόν κατά τη διάρκεια της ενεργού περιόδου εντόμων στα τέλη του καλοκαιριού και στις αρχές του φθινοπώρου. Ένας αλλεργιολόγος μπορεί επίσης να προσφέρει μια προληπτική θεραπεία που ονομάζεται ανοσοθεραπεία με δηλητήριο ( ή αλλεργία στο δηλητήριο) για αλλεργία εντόμων. Η ανοσοθεραπεία δουλεύει με την εισαγωγή σταδιακά αυξανόμενων δόσεων δηλητήριου των εντόμων και έχει αποδειχθεί ότι είναι 90 έως 98 % αποτελεσματικό στην πρόληψη μελλοντικών αλλεργικών αντιδράσεων σε τσιμπήματα εντόμων.\nΝα είστε προετοιμασμένοι. Η έγκαιρη αναγνώριση των σημείων και των συμπτωμάτων της αναφυλαξίας είναι κρίσιμη. Εάν έρθετε τυχαία σε επαφή με κάποιο αλλεργιογόνο, πρέπει να ακολουθήσετε το Σχέδιο Δράσης Αναφυλαξίας σύμφωνα με τις οδηγίες που σας έδωσε ο αλλεργιολόγος σας, συμπεριλαμβανομένης της χορήγησης της αυτοενιέμενης αδρεναλίνης. Εάν υπάρχει κάποια αμφιβολία σχετικά με την αντίδραση, είναι γενικά καλύτερα να χορηγηθεί αδρεναλίνη. Βεβαιωθείτε ότι η αυτοενιέμενη αδρεναλίνη δεν έχει λήξει. Οι εκπαιδευτικοί και άλλοι φροντιστές θα πρέπει να ενημερώνονται για τα παιδιά που διατρέχουν κίνδυνο αναφυλακτικής αντίδρασης και να γνωρίζουν τι πρέπει να κάνουν σε περίπτωση αλλεργικής αντίδρασης.\nΑναζητήστε θεραπεία. Εάν παρουσιαστεί μια σοβαρή αλλεργική αντίδραση και χορηγηθεί αδρεναλίνη, θα πρέπει να μεταφερθείτε στο πλησιέστερο Νοσοκομείο με ασθενοφόρο για παρακολούθηση.\nΕνημερώστε την οικογένεια και τους φίλους σας. Η οικογένεια και οι φίλοι θα πρέπει να γνωρίζουν την κατάστασή σας και να αναγνωρίζουν τα συμπτώματα της αναφυλαξίας. Εάν έχετε αδρεναλίνη, ενημερώστε για το που την έχετε και πως να την χρησιμοποιήσουν.\nΝα φοράτε ταυτότητα. Να φοράτε ή/και να κουβαλάτε μαζί σας ταυτότητα ή κόσμημα (βραχιόλι ή κολιέ) αναφέροντας ότι είστε αλλεργικοί και σε ποια αλλεργιογόνα.\nΔείτε έναν ειδικό. Οι αλλεργιολόγοι έχουν την εκπαίδευση και την εμπειρία να αναζητήσουν πληροφορίες από το ιστορικό σας, να διενεργήσουν διαγνωστικές εξετάσεις και να δώσουν οδηγίες αναγνώρισης και αντιμετώπισης της αναφυλαξίας.\nΟδηγός Δράσης για να είσαι Ασφαλής (S.A.F.E.)\nΟ οδηγός δράσης θα σας βοηθήσει να θυμάστε τα βήματα που πρέπει να ακολουθήσετε κατά τη διάρκεια αλλά και μετά από μία αλλεργική αντίδραση.\n(Seek) Ζητήστε άμεσα ιατρική βοήθεια. Καλέστε το 166 για να μεταφερθείτε στο κοντινό Νοσοκομείο με τα πρώτα συμπτώματα της αναφυλαξίας, ακόμα και αν έχετε ήδη χορηγήσει αδρεναλίνη (το φάρμακο που χρησιμοποιείται για τη θεραπεία των σοβαρών αλλεργικών αντιδράσεων). Εάν είχατε κάποια αναφυλακτική αντίδραση στο παρελθόν, υπάρχει κίνδυνος μελλοντικών αντιδράσεων.\n(Allergen) Προσδιορίστε το αλλεργιογόνο. Σκεφτείτε τι μπορεί να έχετε φάει ή να έχετε έρθει σε επαφή – με τρόφιμα, τσίμπημα εντόμου, φάρμακα, λάτεξ – και να σας προκάλεσε αλλεργική αντίδραση. Είναι ιδιαίτερα σημαντικό να αναγνωριστεί η αιτία της αναφυλαξίας, γιατί ο καλύτερος τρόπος για την πρόληψη είναι η αποφυγή.\n(Follow up) Αναζητήστε έναν ειδικό. Συζητήστε με το γιατρό σας για εκτίμηση από αλλεργιολόγο, έναν γιατρό που ειδικεύεται στη θεραπεία του άσθματος και των άλλων αλλεργικών παθήσεων. Είναι σημαντικό να συμβουλευτείτε έναν αλλεργιολόγο για τον έλεγχο, τη διάγνωση και τη διαχείρηση της αλλεργικής νόσου.\n(Epinephrine) Κουβαλάτε μαζί σας την αδρεναλίνη. Η αυτοενιέμενη αδρεναλίνη συνταγογραφείται συνήθως σε άτομα που διατρέχουν κίνδυνο εμφάνισης αναφυλαξίας. Βεβαιωθείτε ότι έχετε μαζί σας την αδρεναλίνη και ότι η οικογένεια και οι φίλοι σας γνωρίζουν για την κατάστασή σας, αλλά και τον τρόπο χορήγησης της αδρεναλίνης. Σκεφτείτε να φοράτε ένα ιατρικό βραχιόλι ή ένα περιδέραιο που να περιγράφει στο τι είστε αλλεργικός έτσι ώστε να αναγνωρίζεστε ως άτομο που κινδυνεύει από αναφυλαξία. Οι εκπαιδευτικοί και οι άλλοι φροντιστές θα πρέπει να είναι ενημερωμένοι για τα παιδιά που διατρέχουν κίνδυνο να εμφανίσουν αναφυλακτική αντίδραση και να γνωρίζουν τι πρέπει να κάνουν σε περίπτωση αναφυλαξίας.\nΠαρακάτω μπορείτε να παρακολουθήσετε ένα συνοπτικό βίντεο (στα Αγγλικά) με οδηγίες χρήσης της αυτονιέμενης αδρεναλίνης.\nΕναλλακτικά, μπορείτε να δείτε συνοπτικά τις οδηγίες χρήσης αυτονιέμενης αδρεναλίνης στην παρακάτω εικόνα:\nΕλάτε να φτιάξουμε μαζί το δικό σας Σχέδιο Δράσης Αναφυλαξίας!


Ice House Restaurant, Detroit Lakes - Κριτικές εστιατορίων - TripAdvisor\nΗνωμένες Πολιτείες Μινεσότα Detroit Lakes Εστιατόρια σε Detroit Lakes Ice House Restaurant\nΝο 33 από 41 στην κατηγορία Εστιατόρια για: Detroit Lakes €€ - €€€\nΑμερικανική 1155 Highway 10 E, Detroit Lakes, MN 56501-4215+1 218-847-2121+ Προσθέστε ιστότοπο\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 3,5 41 κριτικέςΕξαιρετικό24%Πολύ καλό34%Μέτριο21%Ανεπαρκές12%Πολύ κακό9%Ανοιχτό τώρα06:30 - 22:00Κυρ - Σαβ06:30 - 22:00Αναλυτικό ωράριο ΚΟΥΖΙΝΕΣ Αμερικανική ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 1155 Highway 10 E, Detroit Lakes, MN 56501-4215Όλες οι λεπτομέρειες Βελτίωση αυτής της καταχώρισηςΑυτό το εστιατόριο σερβίρει φαγητό τύπου μπαρ/παμπ;Ναι Όχι Άγνωστο Αυτό το εστιατόριο είναι καλό για οικογένειες;Ναι Όχι Άγνωστο Αυτό το εστιατόριο είναι καλό για πρωινό;Ναι Όχι Άγνωστο Αυτό το εστιατόριο δέχεται κρατήσεις;Ναι Όχι Άγνωστο Αυτό το εστιατόριο προσφέρει καρεκλάκια για νήπια;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Αυτό το εστιατόριο είναι κατάλληλο για παιδιά;Ναι Όχι Άγνωστο Αυτό το εστιατόριο είναι ρομαντικό;Ναι Όχι Άγνωστο Αυτό το εστιατόριο είναι καλό για επαγγελματικές συναντήσεις;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (41)Βαθμολογία ταξιδιωτών Εξαιρετικό7Πολύ καλό9Μέτριο2Ανεπαρκές4Πολύ κακό1Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (23)Αγγλικά (41)Γλώσσα Ελληνικά (23)Αγγλικά (41)Δείτε τι λένε οι ταξιδιώτες: 1 - 10 από 23 κριτικές\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJenny WΒόρεια Ντακότα4Η κριτική γράφτηκε πριν από 2 εβδομάδες Νόστιμο φαγητό, κακή εξυπηρέτησηΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιBraelyn M2Η κριτική γράφτηκε 13 Δεκεμβρίου 2016 μέσω κινητής συσκευής Business & απόλαυση! Ευχαριστώ πολύ!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιAmanndaa C33Η κριτική γράφτηκε 26 Αυγούστου 2016 μέσω κινητής συσκευής Όχι και τόσο μεγάληΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιsylvia NSteinbach, Manitoba12438Η κριτική γράφτηκε 24 Αυγούστου 2016 μέσω κινητής συσκευής Καλό φαγητό - καλή εξυπηρέτησηΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMarilynG61Minnetonka, Μινεσότα13046Η κριτική γράφτηκε 8 Αυγούστου 2016 Υπέροχο χαλαρά θέα της λίμνης Ντιτρόιτ, απολαμβάνοντας εξωτερική τραπεζαρίαΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιRickPMΓκραντ Φορκς, Βόρεια Ντακότα131Η κριτική γράφτηκε 11 Ιουλίου 2016 Ανύπαρκτος δωματίουΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιDaniel JFargo, North Dakota, United States7727Η κριτική γράφτηκε 15 Μαΐου 2016 Μεγάλη ποικιλία και σπιτικές πίτσες!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιDebbieMorseShoreview, Μινεσότα16335Η κριτική γράφτηκε 1 Μαρτίου 2016 Τι υπέροχο πρωινό και θέα στη λίμνη!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιTim SΦορτ Φράνσις, Καναδάς492Η κριτική γράφτηκε 15 Δεκεμβρίου 2015 Καλό φαγητό, αλλά κακή εξυπηρέτησηΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιbrnmnBrainerd, Μινεσότα8Η κριτική γράφτηκε 17 Σεπτεμβρίου 2015 Μεγάλες προσδοκίεςΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΠροηγούμενοΕπόμενο123Ενημέρωση καταχώρισης… Στην περιοχή Κοντινά εστιατόριαThe Fireside124 κριτικές 1,41 χλμ μακριά Holiday Beach Bar and Grill27 κριτικές 0 χλμ μακριά Speak Easy Detroit Lakes51 κριτικές 0,21 χλμ μακριά Country Kitchen43 κριτικές 1,14 χλμ μακριά Κοντινά αξιοθέαταDetroit Lake Public Beach51 κριτικές 2,21 χλμ μακριά The Spa Within35 κριτικές 0,75 χλμ μακριά Shady Hollow Flea Market15 κριτικές 7,38 χλμ μακριά Detroit Mountain Recreation Area17 κριτικές 2,66 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Ice House Restaurant και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\n1155 Highway 10 E, Detroit Lakes, MN 56501-4215 Τοποθεσία:


Η αντιπολίτευση για την συνέντευξη Τύπου του Πρωθυπουργού στην ΔΕΘ | Πολιτική | ANT1 News\n01:42 | Πέμπτη 29 Οκτωβρίου 2020\n13 Σεπτεμβρίου 2020 17:13 Τελευταία ενημέρωση : 13 Σεπτεμβρίου 2020 19:21\nΗ αντιπολίτευση για την συνέντευξη Τύπου του Πρωθυπουργού στην ΔΕΘ\nΣφοδρή κριτική για τα εθνικά θέματα, αλλά και για την οικονομική πολιτική της Κυβέρνησης εξαπολύουν τα κόμματα.\nΤα βέλη τους προς τον Κυριάκο Μητσοτάκη εξαπέλυσαν τα κόμματα της αντιπολίτευσης, με αφορμή όσα είπε ο Πρωθυπουργός στην καθιερωμένη συνέντευξη Τύπου στην ΔΕΘ.\nΣε ανακοίνωση του ΣΥΡΙΖΑ – Προοδευτική Συμμαχία αναφέρεται:\n«Η σημερινή εμφάνιση του κ. Μητσοτάκη δεν κατάφερε να πείσει ούτε τους συνεργάτες του, πόσο μάλλον τον ελληνικό λαό. Μας πληροφόρησε ότι έχει τη συνείδησή του ήσυχη πως ενημέρωσε την αντιπολίτευση για τις διαπραγματεύσεις στο Βερολίνο, ενώ τον διαψεύδουν όλοι οι πολιτικοί αρχηγοί. Την ίδια στιγμή, η "έγγραφη συμφωνία" έγινε προχθές "γραπτή κατανόηση" από τον κ. Γεραπετρίτη και κατέληξε "αποτύπωση σε πρακτικά μίας προφορικής συμφωνίας". Περιμένουμε να αποφασίσει επιτέλους τι συμφώνησε και να εξηγήσει γιατί απέφυγε να απαντήσει τις επανειλημμένες ερωτήσεις που υποβλήθηκαν για το περιεχόμενό της συμφωνίας. Αν θεωρεί ότι μπορεί να καταστήσει έτσι την Αξιωματική Αντιπολίτευση συνυπεύθυνη για μια τελική συμφωνία που δεν γνωρίζουμε, είναι βαθιά γελασμένος. Συνεχίζει να υποτιμά το αίτημα σύγκλησης του Συμβουλίου των Πολιτικών Αρχηγών. Αδυνατεί να κατανοήσει ότι βρισκόμαστε σε κοινοβουλευτική δημοκρατία και πως ο ίδιος είναι Πρωθυπουργός και όχι Μονάρχης.\nΟμολόγησε κυνικά πως δεν είναι σε θέση να κοστολογήσει το εξοπλιστικό πρόγραμμα μαμούθ, το οποίο εξήγγειλε εν αγνοία της Βουλής, των κομμάτων και των θεσμικών οργάνων των Ενόπλων Δυνάμεων. Η σκέψη δε για υποχρεωτική στράτευση στα 18, αναδεικνύει το αυταρχικό και ξεπερασμένο πρόγραμμα του για τη νέα γενιά. Δεν είπε κουβέντα για το γεγονός ότι στο Εθνικό Σύστημα Υγείας υπηρετούν 5.000 λιγότεροι εργαζόμενοι σε σχέση με την περσινή χρονιά. Ενώ παραδέχτηκε ότι έχουν γίνει μόνο προσλήψεις συμβασιούχων. Είναι ενδεικτικό της αντίληψης του κυρίου Μητσοτάκη το πόσο λίγο χρόνο αφιέρωσε στα ζητήματα της οικονομίας. Διότι ο πρωθυπουργός και η κυβέρνησή του συνεχίζουν να εθελοτυφλούν και να πιστεύουν ότι αποσπασματικά μέτρα, δάνεια και αναστολές αρκούν για να γυρίσουν την εικόνα. Ο πρωθυπουργός είχε δύο ευκαιρίες χθες και σήμερα να παρουσιάσει ένα συγκεκριμένο σχέδιο και να θέσει προτεραιότητες. Δεν το έκανε. Όσο για την απέλπιδα προσπάθειά του να αποδώσει την ύφεση στην παγκόσμια κρίση, ό,τι και να πει, αυτή φέρει την υπογραφή του με τη βούλα της ΕΛΣΤΑΤ ήδη από το 4ο τρίμηνο του 2019, πολύ πριν την πανδημία.\nΠροανήγγειλε νέα διάλυση των εργασιακών δικαιωμάτων μία μέρα πριν κάνει νόμο του κράτους την απλήρωτη εργασία. Στο σχέδιο της ιδιωτικοποίησης των επικουρικών απέφυγε να δώσει οποιαδήποτε συγκεκριμένη απάντηση στα ερωτήματα που του τέθηκαν. Επανέλαβε την πολιτική του επιλογή να μετατρέψει τα νησιά, αλλά και συνολικά την Ελλάδα, σε φυλακή της Ευρώπης. Δεν θα σταθούμε στα ψέματα για το ποιος και πότε δημιούργησε τη δομή στη Μόρια. Θα σταθούμε όμως στο γεγονός ότι εδώ και έναν χρόνο η ελληνική κυβέρνηση δεν έχει καταθέσει επίσημο αίτημα μετεγκατάστασης προσφύγων στην Ε.Ε. Τέλος, όσον αφορά στον πρωτοφανή διασυρμό του κ. Μητσοτάκη, τον ενημερώνουμε ότι μάλλον ποτέ στην παγκόσμια ιστορία δεν έχει υπάρξει πρωθυπουργός που μετανιωμένος απολογείται σε εκδότη σε ζωντανή μετάδοση για την κοινοβουλευτική του ομάδα. Όλη η Ελλάδα γνωρίζει πως η Ν.Δ. είναι το κόμμα της διαπλοκής, δεν χρειαζόταν να εξευτελιστεί κιόλας...».\nΣε ανακοίνωση του Γραφείου Τύπου του Κινήματος Αλλαγής αναφέρεται «ο κ.. Μητσοτάκης είπε σήμερα για ακόμη μια φορά ψέματα, σε ό,τι αφορά τα εθνικά θέματα. Καμία ενημέρωση δεν μας έγινε για την υπογραφή συμφωνίας με την Τουρκία. Επιμένουμε να δοθεί το κείμενο στα πολιτικά κόμματα. Για να γνωρίζουμε το πραγματικό περιεχόμενό της. Γιατί άραγε το κρύβει; Όσο για το Συμβούλιο Πολιτικών Αρχηγών, είναι αναγκαίο για να διαμορφώσει την εθνική στρατηγική και το αρραγές εθνικό μέτωπο. Όχι για να επικυρώσει τα τετελεσμένα του κ. Μητσοτάκη. Δεν έχει και δεν μπορεί να έχει λευκή επιταγή».\nΌπως σημειώνει το Κίνημα Αλλαγής, «Ο κ. Μητσοτάκης προανήγγειλε ακόμη μια μεγάλη επίθεση στα εργασιακά δικαιώματα. Στο 8ωρο και στις συνδικαλιστικές ελευθερίες. Θα μας βρει δυναμικά απέναντι. Με αυτές τις πολιτικές η εθνική αυτοπεποίθηση δεν δημιουργείται, υπονομεύεται. Όσο για την αναστολή της εισφοράς αλληλεγγύης το 2021, πρέπει να ισχύσει για όλους. Γιατί οι συνταξιούχοι και οι εργαζόμενοι στο δημόσιο έχουν ήδη υποστεί πολύ μεγάλες περικοπές στα χρόνια της κρίσης».\nΤο Κομμουνιστικό Κόμμα Ελλάδας αναφέρει σε ανακοίνωση του, «ο κ. Μητσοτάκης επιβεβαίωσε ότι όχι μόνο υπάρχουν μυστικές διαπραγματεύσεις με την Τουρκία πίσω από την πλάτη του ελληνικού λαού, αλλά και ότι ακόμη και οι πολιτικοί αρχηγοί ενημερώνονται επιλεκτικά. Προφανώς ο κ Μητσοτάκης επιλέγει να ενημερώνει εκείνους τους πολιτικούς αρχηγούς με τους οποίους - όπως ο ίδιος είπε- δεν έχουν μεγάλες διαφορές, καθώς μοιράζονται την πολιτική εμπλοκής στα αμερικανονατοϊκα σχέδια, στο πλαίσιο των οποίων εξελίσσονται και οι ελληνοτουρκικές σχέσεις».\nΗ Ελληνική Λύσησε ανακοίνωση αναφέρει «Ο πρωθυπουργός αποκάλυψε την σύμπνοια των κομμάτων εξουσίας για παράδοση των κυριαρχικών δικαιωμάτων της χώρας μέσω διμερούς διαλόγου με την Τουρκία,δικαιώνοντας την ΕΛΛΗΝΙΚΗ ΛΥΣΗ που μίλησε για «τρόικα εσωτερικού» και για θέατρο 35 ημερών με τον Ερντογάν προκειμένου η άνευ όρων παράδοση να παρουσιαστεί ως επιτυχία. Απέκλεισε μάλιστα το συμβούλιο πολιτικών αρχηγών για λήψη κοινής απόφασης, πρακτικά καταργώντας τον μοναδικό θεσμό που εγγυάται την εθνική ομοψυχία των Ελλήνων, έναντι των «προθύμων».\nΜέΡΑ25: Η κοινωνία, θα ανατρέψει τους σχεδιασμούς σας\nΟ κ. Κριθαρίδης αναφέρει «Φαίνεται πως εκτός πραγματικότητας είναι ο κ. Μητσοτάκης και η κυβέρνηση του. Ενώ ο κ. Σταϊκούρας έχει δεσμευτεί για πρωτογενή πλεονάσματα από του χρόνου και το έλλειμμα ήδη βρίσκεται σε δυσθεώρητα ύψη μαζί με το δημόσιο χρέος και την ύφεση, προσπαθεί να εξαπατήσει την κοινωνία με εξυπνακισμούς. Δεν έχει σημασία, κ. Μητσοτάκη, αν θα βαφτίσετε το νέο σας μνημόνιο "μεγάλες αλλαγές", "αναπτυξιακό σχέδιο", "σχέδιο Πισσαρίδη" ή "μεταρρυθμίσεις". Σημασία έχει που δρομολογείτε αυτές τις πολιτικές σε συμπαιγνία με την τρόικα και την ολιγαρχία, ενώ παράλληλα προσπαθείτε να αιφνιδιάσετε τους πολίτες με ψέματα». Καταλήγοντας ο κ. Κριθαρίδης θεωρεί βέβαιο ότι «η κοινωνία, κ. Μητσοτάκη, θα ανατρέψει τους σχεδιασμούς σας».\nΣΥΡΙΖΑΤουρκίαΚυριάκος ΜητσοτάκηςΚΚΕΚορονοϊόςΑνατολική Μεσόγειοςτουρκικές προκλήσειςΚίνημα ΑλλαγήςΕΙΔΗΣΕΙΣΕΙΔΗΣΕΙΣ ΣΗΜΕΡΑΝΕΑΕλληνική Λύση